Id-Deċiżjoni tal-Kummissjoni
tal-15 ta' Settembru 1999
dwar Regolament tekniku komuni għall-ħtiġijiet ta' konnessjoni għall-aċċess TETRA għas-servizzi ta' emerġenza
(notifikat bid-dokument numru K(1999) 2987)
(Test b'relevanza ŻEE)
(1999/645/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 98/13/KE tal-Parlament Ewropew u tal-Kunsill tat-12 ta' Frar 1998 li tirrelata mat-tagħmir terminali ta' telekomunikazzjonijiet u tagħmir ta' stazzjoni terrestri tas-satellita, inkluż r-rikonoxximent reċiproku tal-konformità tagħhom [1], u b'mod partikolari Artikolu 7(2), it-tieni inċiż tagħha,
(1) Billi l-Kummissjoni adottat il-miżura li tidentifika t-tip ta' tagħmir terminali li għalih regolament tekniku komuni huwa meħtieġ, kif ukoll dikjarazzjoni ta' l-iskop assoċjat skond Artikolu 7(2), l-ewwel inċiż;
(2) Billi l-i standards armonizzati li jikkorrispondu, jew partijiet minnhom, li jimplimentaw il-ħtiġijiet essenzjali li jridu jiġu mibdula f'regolamenti tekniċi komuni għandhom jiġu adottati;
(3) Billi biex tiġi żgurata konformità fl-aċċess għas-swieq mill-manifatturi, huwa meħtieġ li jiġu permessi arranġamenti tranżitorji dwar tagħmir approvat skond ir-regolamenti tal-approvazzjoni tat-tip nazzjonali;
(4) Billi l-proposta kienet intbagħtet lill-Kumitat (ACTE), skond Artikolu 29(2);
(5) Billi r-regolament tekniku komuni li għandu jiġi adottat minn din id-Deċiżjoni jaqbel ma l-opinjoni ta' l-ACTE,
ADOTTAT DIN ID-DEĊIŻJONI:
Artikolu 1
1. Din id-Deċiżjoni għandha tapplika għal tagħmir terminali maħsub biex jiġi konness ma' network pubbliku ta' telekomunikazzjonijiet u li jaqa' fil-qasam ta' applikazzjoni ta' l-i standard armonizzat riferit f'Artikolu 2(1).
2. Din id-Deċiżjoni tistabbilixxi regolament komuni tekniku li jkopri l-ħtiġijiet ta' tqabbid għal tagħmir TETRA li jaċċessa servizzi ta' emerġenza fil-bands ta' frekwenza 380 MHz sa 383 MHz u 390 MHz sa 393 MHz.
Artikolu 2
1. Dan ir-regolment tekniku komuni għandu jinkludi l-i standard armonizzat imħejji mill-korp ta' standardizzazzjoni relevanti li jimplimenta sal-limitu applikabbli l-ħtiġijiet essenzjali li għalihom jirreferi Artikolu 5(ċ), sa 5(f) tad-Direttiva 98/13/KEE. Ir-riferenza għall-i standard hija mniżżla fl-Anness.
2. It-tagħmir terminali kopert b'din id-Deċiżjoni għandu jikkonforma mar-regolament komuni tekniku li hemm referenza għalih fil-paragrafu 1, għandu jilħaq il-ħtiġijiet essenzjali li hemm referenza għalihom f'Artikolu 5(a) u (b) tad-Direttiva 98/13/KEE, u għandu jilħaq il-ħtiġijiet ta' kull Direttiva oħra applikabbli, partikolarment id-Direttivi tal-Kunsill 73/23/KEE [2] u 89/336/KEE [3].
Artikolu 3
Il-korpi notifikati nominati biex iwettqu il-proċeduri li għalihom jirreferi Artikolu 10 tad-Direttiva 98/13/KEE għandhom, fir-rigward ta' tagħmir terminali kopert b'Artikolu 1(1) ta' din id-Deċiżjoni, jużaw jew jiżguraw li jiġu wżati l-i standards armonizzati li hemm referenza għalihom fl-Anness bid-dħul fis-seħħ ta' din id-Deċiżjoni.
Artikolu 4
1. Regolamenti ta' l-approvazzjoni tat-tip nazzjonali li jkopru tagħmir fil-qasam ta' applikazzjoni tal-istandard armonizzat riferut fl-Anness għandu jiġi mħassar b'effett mill-15 ta' Diċembru 1999.
2. Tagħmir terminali, approvat b’dawk ir-regolamenti ta' approvazzjoni tat-tip nazzjonali jista jitkompla jitqiegħed fis-suq jew jintuża.
Artikolu 5
Din id-Direttiva hija indirizzata lill-Istati Membri kollha.
Magħmula fi Brussel, fil-15 ta' Settembru 1999.